ফলে দূর্ভোগ ও আতংকে দিন গুনছে নয়াবাড়ী ইউনিয়নের ৭টি গ্রামের বাসিন্দা। এ দিকে শ্রমিকের প্রাপ্য মজুরির সময় মতো পরিশোধ না করায় কাজে গাফলতি ও অবহেলা হচ্ছে বলে জানা গেছে। নৌবাহিনীর কাছ থেকে চুক্তিতে নেয়া সাব ঠিকাদারী প্রতিষ্ঠান ‘হোসেন এন্ড সন্স” এর স্বত্তাধিকারী এম এ হালিম বাধ এলাকায় উপস্থিত থাকলেও এ প্রতিবেদকের সাথে দেখা করেননি। বার বার তাকে মুঠো ফোনে তাড়া দিলেও তিনি ব্যস্ততার কারণ দেখিয়ে অন্যত্র চলে যান। এলাকাবাসী জানান, পদ্মা রক্ষা বাধ নির্মাণে লোক দেখানো চেষ্টা করেছেন বিএনপি জামাত জোট সরকারের সাবেক যোগাযোগমন্ত্রী ব্যারিষ্টার নাজমুল হুদা। পানি উন্নয়ন বোর্ডের কর্মকর্তাদের নিয়ে অনেকবার ভাঙন এলাকা পরিদর্শন করেছেন সাবেক প্রতিমন্ত্রী আব্দুল মান্নান খান কিন্তু কাজের কাজ কিছুই হয়নি। তাই জনগণের অসুবিধার কথা চিন্তা করে অ্যাডভোকেট সালমা ইসলাম এমপি’র প্রচেষ্টায় বাধের প্রকল্পটি পাস হয়। যা সঠিকভাবে বাস্তবায়নের দাবি এলাকাবাসীর।